text: ডেনিস প্রাট (; জন্ম: ১৪ মে ১৯৯৪) হলেন লোভেনে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের শীর্ষ স্তর প্রিমিয়ার লীগে লেস্টার সিটি (ফরাসি ক্লাব মোনাকো হতে ধারে) এবং বেলজিয়াম জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পাশের মধ্যমাঠের খেলোয়াড় হিসেবে খেলে থাকেন।
  
  ১৯৯৯–২০০০ মৌসুমে, বেলজীয় ফুটবল ক্লাব এসজেভি মোটব্রোকের যুব পর্যায়ের হয়ে খেলার মাধ্যমে প্রাট ফুটবল জগতে প্রবেশ করেন; অতঃপর তিনি স্টাড লোভেন, ওএইচ লোভেন, খেংক এবং আন্ডারলেখটের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১১–১২ মৌসুমে, আন্ডারলেখটের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৫ মৌসুম অতিবাহিত করেছেন; এই ক্লাবের হয়ে তিনি ১০৬ ম্যাচে ১৪টি গোল করেছেন। পরবর্তীতে তিনি সাম্পদোরিয়ার হয়ে খেলেছেন। ২০১৯–২০ মৌসুমে, তিনি ১৯.২০ মিলিয়ন ইউরোর বিনিময়ে সাম্পদোরিয়া হতে ধারে ইংরেজ ফুটবল ক্লাব লেস্টার সিটিতে যোগদান করেছেন।
  
  দলগতভাবে, ঘরোয়া ফুটবলে, প্রাট এপর্যন্ত ৬টি শিরোপা জয়লাভ করেছেন, যার সবগুলো তিনি আন্ডারলেখটের হয়ে জয়লাভ করেছেন।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৪-এ জন্ম
  বিষয়শ্রেণী:বেলজীয় ফুটবলার
  বিষয়শ্রেণী:প্রিমিয়ার লীগের খেলোয়াড়
  বিষয়শ্রেণী:উনিওনে কালচো সাম্পদোরিয়ার খেলোয়াড়
  বিষয়শ্রেণী:সেরিয়ে আ-এর খেলোয়াড়
  বিষয়শ্রেণী:বেলজীয় প্রথম বিভাগ এ-এর খেলোয়াড়
  বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
title: ডেনিস প্রাট